Oversvømmelsen av Guleelven i 1048

Oversvømmelsen av Guleelven i 1048 var en naturkatastrofe ved Guleelven i Kina utløst av at en faskin ved byen Shanghu brast.Elvin, Mark & Liu Cuirong (red.) Studies in Environment and History: Sediments of Time: Environment and Society in Chinese History, s. 555. Cambridge Uni. Press, 1998. ISBN 0-521-56381-X. Sjekket 10. juli 2012.

Flomkatastrofen ble forverret av at den fulgte tett på en stor flom i 1034 som man ikke hadde kommet seg etter og som hadde etterlatt seg store skader og svakheter som ikke hadde latt seg reparere til tross for fem års anstrengelser. Man hadde forsøkt å tvinge elven tilbake i sitt gamle leie, men måtte melde pass i 1041, og forsøkte så å sikre de nye nedre løpene.

Disse arbeider var ennå ikke sluttført i 1048. Den nye flommen endret igjen Guleelvens hovedløp, ved det at den forente seg med nedre del av elven Hai og forårsaket nye store skader i Songdynastiets nordige provinser. Deres inntekter sank nå til bare en femtedel av det de hadde vært før 1034.

Det nye elveløpet holdt seg frem til oversvømmelsen i 1194. I dette hundreåret rykket kystlinjen ved det moderne Tianjin utover med om lag 23 kilometer.

Referanser

Kina 1048
Kategori:Song-dynastiets historie
Kategori:Huang He
Kategori:Tianjins historie
Kategori:Hebeis historie